Dahanu kraftverk

Dahanu kraftverk, egentlig Dahanu Thermal Power Station (DTPS), er et kullkraftverk beliggende ved havet nær utløpet av elva Surya, i delstaten Maharashtra i India. Anlegget ligger 32 km fra Surya-demningen. Det har en installert produksjonskapasitet på 500 MW fordelt på to like store blokker/turbiner à 250 MW. Operatør er det indiske selskapet Reliance Energy.

Anlegget ble utbygd i årene 1990–1996, med ISO 9001-sertifisering i 1998 og 2001. Brenselstypen er årlig 2,1 millioner tonn bitumenøst kull, som fordeles på 1,7 millioner tonn fra andre steder i India, og 0,4 millioner tonn importert fra utlandet. Det brukes også noe fyringsolje, men ikke mye. Hver time brukes 84 000 m³ sjøvann til kjøling. Utnyttelsesgraden er ekstremt høy, med en load-faktor (PLF) tidvis over 102 %.

Årlig produksjon i 2006–07 var totalt 4,118 TWh, og utslippene av CO2 var 3,8523 millioner tonn.Reduction of Greenhouse Gas Emissions through Adoption of Supercritical Technology in Coal Fired Thermal Power Plants in India - Sonia Chopra, Lunds universitet, 2009.

Se også
Liste over verdens største kullkraftverk

Referanser

Eksterne lenker
 Industcards – «Coal-Fired Plants in India – Karnataka & Maharashtra»
 EMT India – presentasjon, se slide nr 8 og 22. Besøkt 30. juni 2010.

Kategori:Kullkraftverk i India
Kategori:Varmekraftverk i India
Kategori:Maharashtra
Kategori:Kraftverk etablert i 1996
Kategori:1996 i India